5. IMPOZITARE

1. 31977 L 0388: Directiva 77/388/CE A şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri – sistemul comun privind taxa pe valoarea adăugată: baza unitară de stabilire (JO L 145, 13.6.1977, p. 1), modificată ultima dată de:

- 32002 L 0038: Directiva 2004/66/CE a Consiliului din 26.4.2004 (JO L 168, 1.5.2004, p. 35).

(a) Prin derogare de la art. 12 alin. (3) lit. (a) din Directiva 77/388/CEE, Republica Cehă poate menţine o cotă redusă a taxei pe valoarea adăugată de cel puţin 5% până la 31 decembrie 2007 cu privire la a) furnizarea energiei termice pentru căldură şi apă caldă către consumatorii casnici şi către micile întreprinderi care nu sunt plătitoare de TVA, cu excepţia materiilor prime utilizate la generarea acestui tip de energie şi cu privire la b) lucrările de construcţie în domeniul locuinţelor private care nu intră în cadrul politicii sociale, cu excepţia materialelor de construcţie.

(b) Pentru aplicarea art. 28 alin. (3) lit. (b) din Directiva 77/388/CEE, Republica Cehă poate menţine exceptarea de la taxa pe valoarea adăugată asupra transportului internaţional de persoane, prevăzută la pct. 17 din anexa F la directivă, până la data la care condiţiile stabilite prin art. 28 alin. (4) din directivă sunt îndeplinite sau atâta timp cât se aplică aceeaşi exceptare de către unul din statele membre actuale, reţinându-se prima dintre aceste date în ordine cronologică.

2. 31992 L 0079: Directiva 92/79/CEE a Consiliului din 19 octombrie 1992 privind apropierea taxelor pe ţigări (JO L 316, 31.10.1992, p. 8), modificată ultima dată de:

- 32002 L 0010: Directiva 2002/10/EC a Consiliului din 12.2.2002 (JO L 46, 16.2.2002, p. 26).

Prin derogare de la art. 2 alin. (1) din Directiva 92/79/CEE, Republica Cehă poate amâna, până la 31 decembrie 2006, aplicarea accizei minime globale de 57% din preţul de vânzare cu amănuntul (toate taxele incluse) şi un minim de 60 EUR la 1000 de ţigări pentru ţigările din categoria de preţ cea mai căutată, cu condiţia ca în această perioadă Republica Cehă să-şi ajusteze progresiv cotele la accize, astfel încât să se apropie de acciza minimă globală stabilită în directivă. De asemenea, Republica Cehă poate amâna, până la 31 decembrie 2007, aplicarea accizei minime globale de 64 EUR aplicată la preţul de vânzare cu amănuntul (toate taxele incluse) pentru ţigările din categoria de preţ cea mai căutată, cu condiţia ca în această perioadă Republica Cehă să-şi ajusteze progresiv cotele la accize, astfel încât să se apropie de acciza minimă globală stabilită în directivă.

Fără a aduce atingere art. 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [2] şi după informarea Comisiei, statele membre pot menţine, atât timp cât una din derogările menţionate anterior este aplicabilă, aceleaşi limite cantitative la ţigările care pot fi introduse pe teritoriul lor din Republica Cehă, fără plata unor accize suplimentare în afara celor aplicate importurilor provenite din ţări terţe. Statele membre care recurg la această posibilitate pot efectua controalele necesare cu condiţia ca aceste controale să nu împiedice buna funcţionare a pieţei interne.

3. 31992 L 0080: Directiva 92/80/CEE a Consiliului din 19 octombrie 1992 privind apropierea taxelor pe tutunul prelucrat, cu excepţia ţigărilor (JO L 316, 31.10.1992, p. 10), modificată ultima dată de:

- 32002 L 0010: Directiva 2002/10/CE a Consiliului, 12.2.2002 (JO L 46, 16.2.2002, p. 26).

Prin derogare de la art. 3 alin.(1) din Directiva 92/80/CEE, Republica Cehă poate amâna, până la 31 decembrie 2006, aplicarea accizelor minime globale la produsele din tutun, altele decât ţigările.

Fără a aduce atingere art. 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [3], statele membre pot menţine, după ce au informat Comisia şi atâta timp cât derogarea menţionată anterior este aplicabilă, aceleaşi limite cantitative la produsele din tutun, altele decât ţigările, care pot fi introduse pe teritoriul lor din Republica Cehă, fără plata unor accize suplimentare în afara celor aplicate importurilor provenind din ţări terţe. Statele membre care recurg la această posibilitate pot efectua controalele necesare cu condiţia ca aceste controale să nu împiedice buna funcţionare a pieţei interne.

[2] JO L 76, 23.3.1992, p. 1. Directivă modificată ultima dată de Directiva 2000/47/CE a Consiliului (JO L 193, 29.7.2000, p. 73).

[3] JO L 76, 23.3.1992, p. 1. Directivă modificată ultima dată de Directiva 2000/47/CE a Consiliului (JO L 193, 29.7.2000, p. 73).

--------------------------------------------------